b'\n_START_ARTICLE_\nNogometni klub Drava\n_START_SECTION_\nKlubske barve\n_START_PARAGRAPH_\nDrava je v modro-beli kombinaciji igrala ve\xc4\x8dino svojega obstoja, vendar so se v starej\xc5\xa1i zgodovini ob\xc4\x8dasno pojavljale tudi druge barvne kombinacije. Danes doma\xc4\x8di dres sestavljajo modra majica, modre hla\xc4\x8dke ter modre nogavice, gostujo\xc4\x8dega pa bela majica, modre hla\xc4\x8dke ter bele nogavice.\n_START_SECTION_\nStadion\n_START_PARAGRAPH_\nNogometni klub Drava Ptuj svoje doma\xc4\x8de tekme igra na Mestnem stadionu Ptuj. Stadion ima poleg glavne pokrite tribune, ki sprejme 1609 gledalcev, \xc5\xa1e monta\xc5\xbeno tribuno s 598 sede\xc5\xbei. Glavna tribuna na zahodni strani stadiona je sestavljena iz starega in novega dela tribune. Izgradnja slednje je bila dokon\xc4\x8dana leta 2005. Travnato igri\xc5\xa1\xc4\x8de obdaja atletska steza z razli\xc4\x8dnimi drugimi atletskimi pripomo\xc4\x8dki, kar omogo\xc4\x8da poleg nogometnih tekem tudi atletske prireditve. Zraven glavnega igri\xc5\xa1\xc4\x8da se nahaja tudi igri\xc5\xa1\xc4\x8de z umetno travo, ki meri 6.959 m\xc2\xb2 in je namenjeno \xc5\xa1portni vadbi ter tekmovanjem v nogometu.\n_START_SECTION_\nRivalstvo\n_START_PARAGRAPH_\nNogometnega kluba Drava je imel mo\xc4\x8dno rivalstvo s sosednjim Aluminijem iz Kidri\xc4\x8devega. Klub temu, da je Drava v zadnjem \xc4\x8dasu igrala v ni\xc5\xbejih ligah, so tekme z Aluminijem \xc5\xa1e vedno precej pri\xc4\x8dakovan dogodek.'